NOM PERSONA INTERESSADA

ADREÇA PERSONA INTERESSADA

MAIL PERSONA INTERESSADA

NOM ENTITAT BANCÀRIA

OFICINA NÚM. xxx

ADREÇA

**Sol·licitud d’accés a un compte de pagament bàsic en règim de gratuïtat**

Barcelona, XX de XXXXXXX de 2021

Senyores, Senyors,

A l’empara de l’article 3 del *Reial decret llei 19/2017, de 24 de novembre, de comptes de pagament bàsic, trasllat de comptes de pagament i comparabilitat de comissions,* sol·licito poder obrir un compte de pagament bàsic en aquesta oficina perquè necessito poder fer us dels serveis que preveu el seu article 8 amb un propòsit aliè a cap activitat comercial, empresarial, ofici o professió.

No soc titular a Espanya de cap altre compte que em permeti disposar dels serveis que preveu l’article 8.1 de l’esmentat Reial decret llei.

Als efectes de la meva identificació formal, d’acord amb l’article 6 del *Reial decret 304/2014, de 5 de maig, pel qual s’aprova el Reglament de la Llei 10/2010, de 28 d’abril, de prevenció del blanqueig de capitals i del finançament del terrorisme* presento

(segons el cas: DNI / targeta de residència / targeta d’identitat d’estranger / passaport / document oficial d’identitat personal de XXXX (país de la Unió Europea).

D’altra banda, atesa la meva situació de vulnerabilitat financera, d’acord amb l’article 2 del *Reial decret 164/2019, de 22 de març, pel qual s’estableix un règim gratuït de comptes de pagament bàsics en benefici de persones en situació de vulnerabilitat o amb risc d’exclusió financera,* sol·licito la gratuïtat del compte de pagament bàsic.

La meva unitat familiar en el sentit de l’apartat 2 de l’article 4 està formada per mi (i el meu cònjuge/la meva parella, segons el cas) i els meus XXX fills/filles menors d’edat, la qual cosa acredito mitjançant (segons el cas) llibre de família / document acreditatiu de la inscripció com a parella de fet.

Reuneixo tots els requisits que estableix l’article 3 d’aquest Reial decret i per acreditar-ho, d’acord amb l’article 4, aporto els següents documents, referits a mi i (dona, home, parella, segons el cas, o fill/filla, si aquests tenen ingressos):

**SI ES DISPOSA DE LA DOCUMENTACIÓ**

1r Certificat de rendes expedit per l’Agència Estatal d’Administració Tributària o l’òrgan competent de la comunitat autònoma, en relació amb l’últim exercici tributari.

2n Últimes tres nòmines percebudes.

3r Certificat expedit per l’entitat gestora de les prestacions o subsidis per desocupació, en què figuri la quantia mensual percebuda pels conceptes esmentats.

4t Certificat acreditatiu dels salaris socials, rendes mínimes d’inserció o ajudes anàlogues d’assistència social concedides per les comunitats autònomes i les entitats locals.

5è En cas de treballador per compte propi, el certificat expedit per l’òrgan gestor en què figuri la quantia mensual percebuda si està percebent la prestació per cessament d’activitat.

**SI NO ES DIPOSA DE LA DOCUMENTACIÓ**

Informe emès pels serveis socials de l’ajuntament en què s’indica la composició de la unitat familiar i es motiva la idoneïtat per a l’accés a la gratuïtat d’un compte de pagament bàsic.

Atentament,

(Signatura)